text: Sønderjyske: FCK knuste os
  07 april 2014 kl. 07.57
  Sønderjyske tabte 0-2 til FC København i Superligaen.
  Det lykkedes aldrig Sønderjyske at stå imod, da københavnerne viste muskler i nærkampene. Det indrømmer cheftræneren efter søndagens udekamp i København. Efter 20 minutter måtte Sønderjyske give efter for presset og lade det første mål slippe ind:
  - Det var et slag for os, at de scorede så hurtigt. Vi ville undgå, at de fik troen og euforien fra en god start, men vi kom hurtigt bagud, og så lavede de endda 2-0-målet kort efter. Det var et fuldt fortjent nederlag, det må vi erkende, siger cheftræner Lars Søndergaard.
  - FCK spillede med højt tempo og stor aggressivitet. De overmatchede os kampen igennem med deres nærkampsstyrke. De har et hold, der er fysisk meget stærkt. De går til den, siger til Lars Søndergaard.
  Med nederlaget er Sønderjyske fortsat sidst i Superligaen. Der er tre point op til Viborg over nedrykningsstregen.
  